《万年欢（寿乔丞相）》
宋代·厉寺正

恭审特进枢使大丞相国公先生神钟维岳，帝赉肖岩。方蓂开生一叶之初，正椿衍八千岁之始，眷隆神极，福被海隅。某夙荷陶镕，倍增喜抃。效动一乐阕，寄调万年欢。伏乞钧慈，俯垂电览。

衙武期颐，与文公福艾，俱号贤相。今我元台，齿德又居其上。玉立擎天一柱，似泰华、气凌秋壮。明良会，千载风云，长为龙衮凭仗。

清知孔山叠嶂。有猿吟鹤舞，日俟鸠杖。无忝苍生依依，未容高尚。待整顿、乾坤了当，与蓬岛、神仙来往。摩铜狄，点检笙歌，菊浮香泛新酿。

作者简介：厉寺正，名未详，理宗端平、嘉熙间有诗贺乔行简、郑清之（《新编通用启劄截江网》卷四）。今录诗十二首。